《南歌子 忆木香书室，时杭信云欲移居》
清代·谈印梅

檐雨窗多藓，瓶风研有花。夜深归去月西斜。长认一灯红出、碧窗纱。

往事随流水，乡心托暮霞。纵教身似返林鸦。只恐木香棚外、已天涯。

作者简介：谈印梅，字湘卿，归安人。谈学庭次女，南河主簿孙亭昆均室。诗学得孙秋士先生指授，与姊印莲、夫族姑佩芬称归安三女史，有《菱湖三女史集》合刻。